
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за водовземане от повърхностен воден обект

	Цел на заявеното използване на водите : 


	„Промишлено водоснабдяване”

	Водно тяло, в което се предвижда използване на водите :
	Водно тяло  „Река Арда от р. Сивинска до гр. Рудозем” с код BG3AR900R045;
Воден обект – река Чепинска.
Q ср. мног.  = 1,62  м3/сек ; 

Q 95%  = 0,148  м3/сек.


	Фактически основания, при които се издава разрешителното, включително състояние на водното тяло, определените цели и мерки в действащите ПУРБ и ПУРН, имащи отношение към разрешителното, и друга специфична информация, определена в наредбата по чл.135 ,ал.1, т.1а :
	На основание чл. 62, ал. 1 и 6, във връзка с чл. 44, ал. 1 и чл. 52, ал.1, т.4 на Закона за водите (ЗВ) и постъпило в Басейнова дирекция „Източнобеломорски район“ (БДИБР) заявление с вх. № РР-03-12/17.08.2020г. за откриване на процедура за издаване на разрешително за водовземане от повърхностен воден обект – река Чепинска, с цел на водовземането – „Промишлено водоснабдяване” – обект на водоснабдяване: ТМСИ и Мобилен бетонов възел, изградени в поземлен имот с идентификатор 63207.502.142 по КККР на гр. Рудозем, община Рудозем, област Смолян, придружено с изискващите се по чл.60, ал.1, ал.2, ал.3, ал.11 и ал.12 от ЗВ данни и документи.
При извършената преценка по чл.62, ал.1 от ЗВ е установено, че не са налице основания за отказ. Заявеното искане за водовземане от повърхностен воден обект – река Чепинска, с цел на водовземането – „Промишлено водоснабдяване” – обект на водоснабдяване: ТМСИ и Мобилен бетонов възел, изградени в поземлен имот с идентификатор 63207.502.142 по КККР на гр. Рудозем, община Рудозем, област Смолян, не попада в обхвата на забрани и ограничения, предвидени в основни, допълнителни и допълващи мерки в ПУРБ. 
Водният обект, от който се осъществява водовземането, не попада в границите на зона за защита на водите по чл.119, ал.1, т.5 от ЗВ – защитени територии и зони, определени или обявени за опазване на местообитания и билогични видове, в които поддържането или подобряването на състоянието на водите е важен фактор за тяхното опазване, попада в чувствителна зона -„водосбор на р. Арда“ с код BGCSARI01, определена съгласно чл. 119а, ал.1, т.3, буква „б“ от ЗВ, включена в Раздел 3, точка 3.3.2 на ПУРБ на ИБР и не попада в нитратно уязвима зона.
Съгласно ПУРБ на ИБР (2016-2021г.) е определено в умерено екологично състояние и в добро химично състояние. Целта за опазване на околната среда за конкретното водно тяло (съгласно разпоредбите на Глава Х, Раздел ІІІ ЗВ) е постигане на доброто състояние по отношение на екологичното състояние и опазване на доброто химично състояние и предотвратяване влошаването.
Точката на водовземане, посочена в заявлението попада в район със значителен потенциален риск от наводнения (РЗПРН) BG3_APSFR_AR_08 – Арда – Рудозем, от определените в ПУРН на ИБР 2016-2021 г. райони със значителен потенциален риск от наводнения (РЗПРН). Имот 63207.502.142 по КККР на гр. Рудозем, в който ще се осъществява водоползването, не попада в зони, които могат да бъдат наводнени съобразно картите на районите под заплаха от наводнения, при сценариите, посочени в чл. 146е от Закона за водите.
ПУРН на ИБР включва цели за намаляване на вероятността от наводнения и за намаляване на потенциалните неблагоприятни последици от наводненията за човешкото здраве, околната среда, културното наследство, техническата инфраструктура и стопанската дейност. Към мястото на настоящото ИП в ПУРН на ИБР  (2016-2021) няма определени мерки.

	Системи и съоръжения, чрез които ще се реализира използването :
	ТМСИ, МБВ и помпена станция се намират в имот с идентификатор 63207.502.142 по КККР на гр. Рудозем, с обща площ 14,357 дка, в землището на гр. Рудозем, община Рудозем, област Смолян, собственост на фирма „Русков“ ООД, гр. Рудозем. Водовземането от река Чепинска, се осъществява с директно потопен филтър-смукател във водите на реката, без да се изгражда водохващане или черпателен кладенец. Вземането на вода от реката се осъществява чрез помпен агрегат – едностъпална хоризонтална центробежна помпа, която се разполага в отделна сграда. Помпената станция се оборудва с две помпи – една работна и една резервна. Смукателният водопровод е  PEHD-тръби, Ф 100 и дължина 125м. Изгражда се водомерна шахта, непосредствено пред сградата на помпената станция. Напорен водопровод свързва помпената станция с захранващ водоем на к. 714, намиращ се в имота. От захранващия водоем, посредством гравитачно изтичане се захранват две прекъсвателни шахти с размери 1,8/1,6 м и дълбочина 0,8 м, които служат и за утайник, от тях водата постъпва в черпателен резервоар с размери 2,5/2,5 м и дълбочина 4м, до ТМСИ. От черпателния резервоар водата се подава към ТМСИ и МБВ, чрез потопени помпи тип БИБО. 
Измервателното устройство във водомерната шахта е Водомер – Беласица, Петрич – тип BTV 25/DN32.

	Място на ползване, местност, административно-териториална и териториална единица ЕКАТТЕ :
	река Чепинска, в землището на гр. Рудозем EKATTE 63207, община Рудозем, област Смолян.
Точка на водовземане – река Чепинска, кота 690,2 м

N 41°28' 53.520"

E  24°51' 13.616"
Точка на водоползване, ТМСИ – имот 63207.502.142, кота 717,18 м

N 41°28' 55.065"

E  24°51' 16.994"

Точка на заустване на отпадъчни води – река Чепинска, кота 688,75 м

N 41°28' 55.367"

E  24°51' 13.075"


	Проектни параметри на използването :
	Заявените водни количества са както следва: 

· За задоволяване на производствените нужди на ТМСИ е необходимо:

VТМСИден=54 м3/ден, със Qмакс=5 л/сек и VТМСИгод=5 400 м3/год.

· За задоволяване на производствените нужди на мобилен бетонов възел е необходимо:

VМБВден=4,4 м3/ден и VМБВгод=440 м3/год.

Общото водно количество, необходимо за ТМСИ и МБВ е:

VТМСИ+МБВден=58,4 м3/ден, със Qмакс=5 л/сек и VТМСИ+МБВгод=5 840 м3/год.


	Условията, при които би могло да се предостави правото на използване на водите :
	· Да не извършва водовземане за цели извън разрешените.
· Да спазва посочените в разрешителното параметри на водовземането – разрешено водно количество и лимит на ползваната вода, при спазване на всички условия при които е предоставено правото на използване на водите.

· Да не възпрепятства разрешаване на други водовземания с по-висок приоритет.
· При експлоатацията на обекта да не се нарушава проводимостта на река Чепинска.

· Да се спазват всички условия на разрешително за ползване на воден обект с цел заустване в повърхностни води №33120090/18.11.2016 г., във връзка с чл.46, ал.1, т.3 от Закона за водите.

· Да осигурява по време на водовземането непрекъснато протичане на минимално допустимия отток от (162 л/с), необходимо за нормалното функциониране на екосистемите в река Чепинска.
· След утвърждане на методиката по чл.135, т.1 от Закона за водите, за определяне на минимално допустимия отток в реките, да се направи актуализация на необходимото минимално водно количество за поддържане на нормалното функциониране на екосистемите в района на руслото на река Чепинска и актуализацията да се представи за одобрение в БД „ИБР“.
· Да се взема от акредитирана лаборатория един път годишно водна проба от водния обект от който се осъществява водовземането (точка на водовземане) и се изследват качествата на водата по следните показатели: активна реакция рН, температура, разтворен кислород, наситеност на кислорода, електропроводимост, азот амониев,  азот нитратен, азот нитритен,  ортофосфати, общ фосфор
· Да не нарушава хидравличната непрекъсваемост на реката, позволяваща миграцията на рибите.

· Да не допуска замърсяване на околната среда и водите.
· С цел да се осигури непрекъснато водно количество в реката, не се разрешава водовземане на водни количества за целите на разрешителното, при протичане на водни количества в реката, по-малки или равни на определения минимално допустим отток.
· В срок от два месеца от влизане в сила на настоящият административен акт да се монтира измервателно устройство отговарящо на нормативните изисквания.
· Титулярят на разрешителното следва да поддържа в изправност измервателното устройство за целия срок на действие на разрешителното. В случай, че се установи неизправност на измервателното устройство, се заплаща такса за водовземане на базата на разрешения воден обем за периода на неизправност, или ако този период не може да бъде установен – от последната проверка на Басейнова Дирекция „Източнобеломорски район“ до момента на възстановяване на изправността му.

· Да опазва монтираното измервателно устройство за измерване на ползваните водни обеми за целия период на действие на разрешителното.
· Не се допуска изграждане на отклонения или други съоръжения между водовземното съоръжение и измервателното устройство.

· Ежемесечно да извършва замерване и отчитане на отнетите водни количества, като резултатите се нанасят в специален дневник.
· Да не нарушава обществени интереси и придобити права упражнявани по отношение на водните обекти и водностопанските системи и съоръжения.
· Да уведоми Басейнова дирекция „Източнобеломорски район“ незабавно – при възникване на аварийни условия или предизвикано замърсяване.

· Да уведоми Басейнова дирекция „Източнобеломорски район“ в седемдневен срок за всяка промяна в регистрацията на дружеството.
· Да уведоми Басейнова дирекция „Източнобеломорски район“ незабавно при монтиране на измервателно устройство отговарящо на нормативните изисквания.
· Титулярят на разрешителното е длъжен да допуска по всяко време контролиращия орган до мястото на ползване с оглед извършване на контрол по спазване на условията на разрешителното.
· Титулярят на разрешителното е длъжен да представя на контролиращия орган необходимите документи, данни, сведения, справки и обяснения, свързани с разрешеното ползване и предмета на проверката.

	Място за представяне на 
писмени възражения и 
предложения от 
заинтересованите лица:

	Басейнова дирекция „ Източнобеломорски район“
гр.Пловдив

ул.”Янко Сакъзов” №35




С уважение,
ВАСИЛКА ЧОПКОВА
Директор на Басейнова дирекция „Източнобеломорски район”
4000, Пловдив, ул.”Янко Сакъзов” 35  Тел: (+359) 032 604 720
Факс: (+359) 032 604 721, www.earbd.bg; e-mail: bd_plovdiv@earbd.bg

